cyanic-selkie/wikianc huggingface dataset:
Սառա Էրանի
2014 թվական. Թոփ 10-ից դուրս, Կարիերային Մեծ Սաղավարտ զուգախաղում
Ապրիլին Էրանին մասնակցել է Չառլստոնի մրցաշարին և հասել մինչև քառորդ եզրափակիչ, որտեղ պարտվել է երիտասարդ շվեյցարուհի Բելինդա Բենչիչին, կորցնելով հնարավորությունը կրկին տեղ զբաղեցնելու Թոփ 10-ում։ Այնուհետև նա հաջող ելույթներ է ունեցել Շտուտգարտի Porsche Tennis Grand Prix մրցաշարում, որտեղ Կլարա Կոուկալովայի, Կայա Կանեպիի և Կարլա Սուարես Նավարոյի նկատմամբ հաղթանակներից հետո դուրս է եկել կիսաեզրափակիչ, որտեղ երկու սեթում հերթական անգամ պարտվել է Մարիա Շարապովային։ Զուգախաղում նա նվաճել է մրցաշարի հաղթողի տիտղոսը, կրկին համագործակցելով հայրենակից և ընկերուհի Ռոբերտա Վինչիի հետ։ Եզրափակիչում նրանք առավելության են հասել Կառա Բլեյքի և Սանիա Միրզայի նկատմամբ։ Նրա հաջորդ մրցաշարը եղել է Մադրիդի Mutua Madrid Open մրցաշարում, որտեղ նա հաղթել է նախկին Թոփ 10 թենիսիստուհիներ Անդրեա Պետկովիչին և Ֆրանչեսկա Սկիավոնեին, որից հետո նա երրորդ շրջանում պարտվել է Կարոլին Գարսիային։ Մրցաշրջանի ընթացքում զուգախաղի իր երրորդ տիտղոսը նա նվաճել է Մադրիդում, իսպանական Գարբինե Մուգուրուսա-Կարլա Սուարես Նավարո զույգին հաղթելով եզրափակիչում։ Մեկ շաբաթ անց նա մասնակցել է Հռոմի Internazionali BNL d'Italia մրցաշարում, որտեղ հաղթանակներ է տարել Շանել Շեպերսի, Եկատերինա Մակարովայի, Պետրա Ցետկովսկայի նկատմամբ, որից հետո կարիերայում առաջին անգամ երեք սեթում հաղթանակ է տարել աշխարհի թիվ 2 ռակետ Նա Լիի նկատմամբ, չին թենիսիտուհուն նախորդ վեց հանդիպումներում պարտվելուց հետո։ Դա Էրանիի կարիերայում առաջին հաղթանակն էր Թոփ 3 թենիսիստուհու նկատմամբ։ Կիսաեզրափակիչում երկու սեթում հաղթելով աշխարհի 8-րդ և նախկին 1-ին ռակետ Ելենա Յանկովիչին նա դուրս է եկել եզրափակիչ, սակայն այնտեղ պարտություն է կրել Սերենա Ուիլյամսից, ազդրի վնասվածք ստանալուց հետո։ Վնասվածքը նրան ստիպել է դուրս գալ զուգախաղի եզրափակիչ խաղից, Կատարինա Սրեբոտնիկին և Կվետա Պեշկեին չորս գեյմ պարտվելուց հետո։
Որպես 10-րդ դասակարգված Էրանին մասնակցել է Ֆրանսիայի բաց առաջնությանը։ Նա երեք սեթում հաղթել է Մեդիոն Կիսին, երկու սեթում Դինա Պֆիզենմայերին և Յուլիա Գլուշկոյին։ Չորրորդ շրջանում նա պայքարից դուրս է թողել 7-րդ դասակարգված Ելենա Յանկովիչին, երրորդ անգամ անընդմեջ հասնելով մրցաշարի քառորդ եզրափակիչ, որտեղ նա անսպասելիորեն պարտվել է գերմանացի Անդրեա Պետկովիչին, զիջելով երկու սեթում։ Զուգախաղում Էրանի-Վինչի զույգը երրորդ անգամ անընդմեջ հասել է մրցաշարի եզրափակիչ, որտեղ երկու սեթում պարտվել են Սե Շուվեյ-Պեն Շուայ զույգին։
Ուիմբլդոնի մենախաղի մրցաշարի առաջին շրջանում ֆրանսիացի Կարոլին Գարսիային պարտվելուց հետո Էրանին կենտրոնացել է զուգախաղի մրցաշարի վրա։ Եզրափակիչում 14-րդ դասակարգված Թիմեա Բաբոշ-Կրիստինա Մլադենովիչ զույգի նկատմամբ 6-1, 6-3 հաշվով 56 րոպեում հաղթանակ տանելուց հետո նրանք տիրել են Կարիերային Մեծ Սաղավարտին ։ Մինչ եզրափակիչ հասնելը Էրանին և Վինչին 1-ին հորիզոնականն են զբաղեցրել զուգախաղի համաշխարհային վարկանիշում, քանի որ փետրվարին վարկանիշից հրաժարվել էր չինացի Պեն Շուայը։
Էրանին մասնակցել է Բադ Գաշտայնի Gastein Ladies մրցաշարին, որտեղ նա 2-րդ դասկարգվածն էր և հասել է մինչև կիսաեզրափակիչ, անսպասելիորեն պարտություն կրելով ամերիկուհի Շելբի Ռոջերսից։ Նա վաղ շրջաններում պարտություն է կրել Մոնրեալի Rogers Cup և Western & Southern Open մրցաշարերում, երկուսում էլ պարտվելով Սաբինա Լիսիցկիին։ Connecticut Open մրցաշարում նա երեք սեթում պարտվել է Գարբինե Մուգուրուսային։ Էրանիի հաջորդ մրցաշարը ԱՄՆ բաց առաջնությունն էր, որտեղ նա 14-րդ դասակարգվածն էր։ Առաջին երկու շրջաններում նա երկու սեթում հաղթել է Կիրստեն Ֆլիպկենսին և Անաստասիա Ռոդիոնովային։ Երրորդ շրջանում նա առաջին անգամ հաղթանակ է տարել աշխարհի նախկին թիվ 1 ռակետ Վենուս Ուիլյամսի նկատմամբ, առավելության հասնելով 6-0 0-6 7-6 զարմանալի հաշվով։ Չորրորդ շրջանում նա երեք սեթում հաղթել է Միրյանա Լուչիչ Բարոնիի նկատմամբ, 6-րդ անգամ հասնելով Մեծ Սաղավարտի քառորդ եզրափակիչ, որտեղ բավականին հեշտությամբ պարտվել է Կարոլին Վոզնյացկիին։
2015 թվական. Ամրապնդում Թոփ 20-ում
Էրանին մրցաշրջանի սկզբում պարտություններ է կրել Օքլենդի և Սիդնեյի մրցաշարերում, առաջին շրջաններում զիջելով Դանիելա Հանտուխովային և Գարբինե Մուգուրուսային։
Ավստրալիայի բաց առաջնությունում նա հաղթանակ է տարել մեկնարկային երկու հանդիպումներում, հաղթելով Գրեյս Մինին և Սիլվիա Սոլեր Էսպինոսային։ Սակայն երրորդ շրջանում պարտվել է Յանինա Վիկմայերին։
Ֆրանսիայի հավաքականի հետ Ֆեդերացիայի գավաթի խաղում Էրանին հաղթանակ է տարել Կարոլին Գարսիայի հետ խաղում, սակայն պարտվել է Կրիստինա Մլադենովիչին։ Էրանին և Վինչին երկու սեթում պարտություն են կրել որոշիչ զուգախաղում, զիջելով Մլադենովիչ-Գարսիա զույգին։
Մարտին Էրանին խաղացել է Ինդիան Ուելսի և Մայամիի մրցաշարերում, երկու մրցաշարում էլ պարտվելով Սաբինա Լիսիցկիին, երրորդ և չորրորդ շրջաններում։ Միևնույն ժամանակ նա դադարեցրել է համագործակցությունը Ռոբերտա Վինչիի հետ, նախընտրելով կենտրոնանալ մենախաղի կարիերայի վրա։
Ապրիլին նա 4-րդ դասակարգվածն էր Family Circle Cup մրցաշարում։ Հաղթանակներ տանելով Յանա Չեպելովայի և Սառա Սորիբես Տորնոյի նկատմամբ, նա դուրս է եկել քառորդ եզրափակիչ, որտեղ պարտություն է կրել Լյուսիա Հրադեցկայից։ մեկ շաբաթ անց նա մասնակցում էր Ֆեդերացիայի գավաթի Համաշխարհային խմբի փլեյ-օֆֆին, որտեղ հաղթանակ է տարել Լորեն Դևիսի նկատմամբ և պարտություն է կրել աշխարհի թիվ 1 ռակետ Սերենա Ուիլյամսից՝ 6-4, 6-7 (3), 3-6։ Այնուհետև նա խաղացել է Շտուտգարտի մրցաշարում, որտեղ հասել է մինչև քառորդ եզրափակիչ, պարտվելով Սիմոնա Հալեպին, աշխարհի 9-րդ ռակետ Ագնեշկա Ռադվանսկային և Զարինա Դիյասին հաղթելուց հետո։
Մայիսին Էրանին անհաջող ելույթներ է ունեցել Մադրիդի և Հռոմի մրցաշարերում, երկու դեպքում էլ զիջելով երկրորդ շրջանում՝ Անաստասիա Պավլյուչենկովային և Լորի ՄակՀեյլին։ Երկու շաբաթ անց նա մասնակցել է Ֆրանսիայի բաց առաջնությանը, որտեղ պարտության է մատնել Էլիսոն Ռիսկեին, Կարինա Վիթհոֆթին և աշխարհի 10-րդ ռակետ Անդրեա Պետկովիչին։ Էրանին այդ մրցաշարում չորրորդ անգամ անընդմեջ հասել է քառորդ եզրափակիչ, Յուլիա Գյորգեսին հաղթելով երկու սեթում։ Սակայն խառորդ եզրափակիչում երկու սեթում պարտվել է Սերենա Ուիլյամսին։
Ամերիկյան մայրցամաքի հարդի մրցաշարերին մասնակցելու ընթացքում Էրանին Տորոնտոյի մրցաշարի երրորդ շրջանում երկու սեթում հաղթել է Վիկտորիա Ազարենկային։ Նա հասել է մինչև կիսաեզրափակիչ, որտեղ երկու սեթում պարտվել է մրցաշարի ապագա հաղթող Սիմոնա Հալեպին։ Ցինցինատիի մրցաշարում դուրս է մնացել առաջին շրջանում, պարտվելով Դարյա Գավրիլովային։ Նույն փուլում է ավարտվել ելույթները նաև Նյու Հեյվենի մրցաշարում, այս անգամ զիջելով Կրիստինա Մլադենովիչին։ ԱՄՆ բաց առաջնությունում Էրանին հասել է մինչև երրորդ շրջան, որտեղ պարտվել է 22-րդ դասակարգված Սամանտա Ստոսուրին։
Այնուհետև նա տեղափոխվել է ասիական մայրցամաք, որտեղ Գուանչժոուի մրցաշարումհասել է մինչև կիսաեզրափակիչ, պարտվելով Դենիսա Ալերտովային։ Պեկինի մրցաշարում նա հասել է քառորդ եզրափակիչ։ Առաջին շրջանում Էրանին հաղթանակ է տարել 2-րդ դասակարգված Պետրա Կվիտովայի նկատմամբ։ Երորորդ շրջանում նա հաղթել է Կարոլին Գարսիային, իսկ երրորդում՝ 13-րդ ռակետ Անդրեա Պետկովիչին։ Քառորդ եզրափակիչում նա պարտվել է Թիմեա Բաչինսկիին։ Տարեվերջին Էրանին մասնակցել է WTA Elite Trophy մրցաշարին, որտեղ խմբային փուլում պարտություններ է կրել Կարոլինա Պլիշկովայից և Ելենա Յանկովիչից, երկուսն էլ երկու սեթում, և դուրս է մնացել հետագա պայքարից։ Տարվա արդյունքներով Էրանին պահպանել է դիրքը Թոփ 20-ում, զբաղեցնելով 20-րդ հորիզոնականը։
2016 թվական. WTA Premier տիտղոս և անկում
Էրանին մրցաշրջանը սկսել է Բրիսբենի մրցաշարում, որտեղ առաջին շրջանում երկու սեթում պարտվել է Բելինդա Բենչիչին։ Այնուհետև նա մրցակցել է Սիդնեյի մրցաշարում, որտեղ հասել է մինչև քառորդ եզրափակիչ, Կարլա Սուարես Նավարոյի և Ելենա Յանկովիչի նկատմամբ հաղթանակներից հետո, սակայն պարտվել է Սվետլանա Կուզնեցովային։ Ավստրալիայի բաց առաջնությունում Էրանին առաջին շրջանում պարտվել է Մարգարիտա Գասպարյանին։
Ֆեդերացիայի գավաթի շրջանակներում Էրանին մենախաղում պարտվել է ֆրանսիացիներ Կարոլին Գարսիային և Կրիստինա Մլադենովիչին։ Նույն թենսիսիտուհիներից կազմված զույգին նա զիջել է նաև Մարտինա Կարեգարոյի հետ։ Դուբայի Dubai Tennis մրցաշարում Էրանին հաղթել է Չժեն Սայսային, Յարոսլավա Շվեդովային, Մեդիսոն Բրենգլին, Էլինա Սվիտոլինային և դուրս է եկել եզրափակիչ։ Եզրափակիչում նա հաղթանակ է տարել Բարբորա Ստրիցովայի նկատմամբ և նվաճել կարիերայում մենախաղի ամենանշանակալից WTA տիտղոսը։
Սակայն այդ տհաջողությունը շարունակություն չի ունեցել և Էրանին երկրորդ շրջաններում դուրս է մնացել հաջորդ չորս մրցաշարերում, Դոհայում պարտվելով Թիմեա Բաբոշին, Մոնտերեյում՝ Անետ Կոնտավեյտին, Ինդիան Ուելսում՝ Լեսյա Ցուրենկոյին, իսկ Մայամիում՝ Նաոմի Օսակային։ Որաշակի հաջողություն է ունեցել Չարլստոնի մրցաշարում, որտեղ հասել է մինչև կիսաեզրափակիչ, երեք սեթում պարտվելով Ելենա Վեսնինային։ Մադրիդի, Հռոմի և Ստրասբուրգի մրցաշարերն ավարտվել են առաջին շրջանում։ Առաջին շրջանում է ավարտվել նաև Ֆրանսիայի բաց առաջնությունը, որտեղ նա պարտվել է Ցվետանա Պիրոնկովային։
Ուիմբլդոնի մրցաշարում նա հասել է երկրորդ շրջան, որտեղ պարտվել է Ալիզե Կորնեին։ Բուխարեստի և Բաստադի մրցաշարերում Էրանին հասել է քառորդ եզրափակիչ, որտեղ պարտվել է Անաստասիա Սևաստովային և Կատերինա Սինիակովային։
2016 թվականի Ռիո դե Ժանեյրոյի Օլիմպիական խաղերում Էրանին առաջին շրջանում հաղթել է Կիկի Բերթենսին։ Երկրորդ շրջանում նա առավելության է հասել Բարբորա Ստրիցովայի նկատմամբ, սակայն երրորդ շրջանում պարտվել է ռուս Դարյա Կասատկինային։
ԱՄՆ բաց առաջնությունում նա պայքարից դուրս է մնացել առաջին շրջանում, հարտվելով Շելբի Ռոջերսին։
Տուգայ (գյուղ, Գաֆուրիյսկի շրջան)
Տուգայ (Тугай, Туғай), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Թիֆլիսի գավառ, հուլիսի 25
«Тифлисский уезд, 25-го июля» (Թիֆլիսի գավառ, հուլիսի 25), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի հուլիսի 29-ին ։
Պատմություն
Սա «Новое Обозрение» օրաթերթում շարքի առաջին թղթակցությունն է և միակը, որ ստորագրված է «T», մյուսներն անստորագիր են եղել։
Թումանյանի այս հոդվածը դուրս է մնացել ակադեմիական հրատարակության հատորներից ։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։
Ծանոթագրություններ
Կատեգորիա:Հովհաննես Թումանյանի հոդվածներ
Յուրիևկա (գյուղ, Բրատսկոեի շրջան)
Յուրիևկա (Юрївка), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1924 թվականին։
2001 թվականի տվյալներով Յուրիևկա գյուղում բնակվում էր 188 մարդ։ Բնակավայրը զբաղեցնում է 0,411 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
Էր (դեպարտամենտ)
Էր (ֆրանսերեն՝ Eure), դեպարտամենտ Ֆրանսիայի հյուսիս-արևմուտքում։ 1999 թվականի տվյալներով բնակչությունը կազմել է 541 054 մարդ, ինչը 44-րդ ցուցանիշն է։
Պատմություն
Էրը 1790 թ. մարտի 4-ին Ֆրանսիական հեղափոխության ժամանակ կազմավորված առաջին 83 դեպարտամենտներից մեկն է։
1815 թ. հունիսի 18-ի Վաթերլոոյի ճակատամարտից հետո դեպարտամենտը մտնում էր պրուսական զորքերի օկուպացիոն գոտու մեջ և գտնվում էր այդտեղ մինչև 1818 թ. նոյեմբերը։
1851 թ. դեկտեմբերի 2-ի պետական հեղաշրջումից հետո զանգվածային անկարգություններից խուսափելու համար Նապոլեոն III-ի կողմից Էր դեպարտամենտում մտցվեց «պաշարման դրություն»։ Ձերբակալվեց մոտ հարյուր ընդդիմադիր։
Աշխարհագրական տվյալներ
Տարածքը 6 530 կմ2 է։ Կազմված է 675 համայնքից։
Զբոսաշրջություն
Էրի արժանիքներից են ինդուստրիալացումից և ուրբանացումից զերծ մնացած գեղատեսիլ բնապատկերները, խոշոր անտառային զանգվածները, զովասուն հարթավայրերը և իրենց հմայքն ու բնորոշ հատկանիշները պահպանած աննշան քաղաքները։
Շնորհիվ Կլոդ Մոնեի կտավների, Սենի աջ ափին գտնվող Ժիվերնի փոքր քաղաքն ունի համաշխարհային ճանաչում։ Այստեղ է նկարիչն ապրել և աշխատել 1883 թվականից ընդհուպ մինչև 1926 թ. մահանալը։ Այցելության համար բացված է նրա տունը և հոյակապ պարտեզը։
Դեպարտամենտում նաև զարգացած են «խոհանոցային» և «ֆերմերային» տուրիզմները։
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
(6693) 1986 CC2
(6693) , աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 12-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,376913 ա. մ., առավելագույնը մոտենում է 1,7093 ա. մ. հեռավորության վրա և հեռանում 3,0446 ա. մ. ։ Արեգակի շուրջ մեկ ամբողջական պտույտ է կատարում 1338,5 երկրային օրվա ընթացքում, իր ուղեծրով շարժվելով միջինում 0,268958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,47° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրբ Շողակաթ վանք (Ճահուկ)
Սուրբ Շողակաթ եկեղեցի, Հայ առաքելական եկեղեցու տաճար պատմական Մեծ Հայքի Ճահուկ գավառում, ներկայիս Ադրբեջանական Հանրապետության Բաբեկի շրջանի Ճահուկ (Ջահրի) գյուղի կենտրոնական թաղամասում ։
Պատմություն
Սուրբ Շողակաթ եկեղեցին կառուցվել է 1325-1330 թվականներին ։
Ճարտարապետություն
Ճարտարապետի և պատվիրատուի անունները անհայտ են։ Եկեղեցու հորինվածքը անհայտ է։ Կառուցված է սրբատաշ և կիսամշակ քարից։ Մուտքը գտնվում է արևմտյան ճակատում։ Տաճարի աբսիդը կիսաշրջանաձև է։ Կա մեկ զույգ ավանդատներ։ Եկեղեցին ունեցել է մի քանի շինություններ, որոնք ավերվել են։ 1980-ականներին եկեղեցու համալիրից մնում էր միայն արևելյան ճակատի մի մասը, որը 1982 թվականի մարտի վերջերին ավերվել է ։
Ծանոթագրություններ
Կատեգորիա:Բաբեկի շրջանի վանքեր և եկեղեցիներ շ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Խնուսի գավառակ
Խնուսի գավառակ, Խնուս, Հարք, Վարաժնունիք, պատմա-աշխարհագրական միավոր Արևմտյան Հայաստանում, այժմ՝ Թուրքիայի Էրզրումի վիլայեթում։ Վարչական կենտրոնը՝ Խնուս։ Գտնվում է Հայկական լեռնաշխարհի կենտրոնական մասում՝ զբաղեցնելով հիմնականում Խնուսի գոգավորությունը Բյուրակնյան լեռների հետ միասին։
Ավանդապատումներ
Այդ վայրերի հետ են կապված ժողովրդական մի շարք ավանդություններ։ Դրանցից մեկի համաձայն, իբր Բյուրակնում՝ հազար լճերի վրա է գտնվում աստվածակերտ դրախտը։ Ադամն ու Եվան ապրելիս են եղել Բյուրակնի արևելյան լանջերի ստորոտին ընկած Հարամիկ հայաբնակ գյուղի տեղում, որից ոչ հեռու, Սելի Մորուք բլրի գագաթին, սառն աղբյուրների ակունքի մոտ, հանգչում է Ադամորդին՝ Աբելը։ Ժողովրդական ստուգաբանությամբ, Հարամիկ գյուղի անունը սերում է Հայկ Նահապետի որդի Հարմայի անունից։ Ըստ մի այլ ավանդության, Հարամիկից հարավ բարձունքը Կայենի բլուրն է. այդտեղ էր կանգնած Կայենը, երբ նրան կպավ որսորդ Ղամեքի արձակած նետը։
Աշխարհագրություն
Խնուսը տարածվում էր մինչև Փալանթոքյան և Բյուրակն լեռների միջև։ Այն Բյուրակն լեռների հետ միասին զբաղեցնում էր Խնուսի գոգավորությունը։
Պատերազմ էմու ջայլամների հետ
«Պատերազմ էմու ջայլամների հետ» (Emu war), ջայլամների բնաջնջման օպերացիա, որն իրագործվել է 1932 թվականի նոյեմբերից դեկտեմբեր ամիսներին՝ Ավստրալիայի ռազմական ուժերի կողմից։ Օպերացիայի պատճառը դարձել էր ֆերմերների մասսայական բողոքները. նրանք պնդում էին, որ մի քանի տասնյակ հազար էմու հարձակվում են ցորենի մշակաբույսերի վրա։ Թռչունների ոչնչացման ընթացքին մասնակցում էին զինված հրացաններով զինվորներ, որն էլ լրագրությանը հնարավորություն տվեց՝ միջադեպը անվանել «Պատերազմ էմու ջայլամների հետ»։
Խնուսի գավառակ
Աշխարհագրություն
Խնուսի գավառը բանուկ ճանապարհներով կապված է Մուշի, Կարինի, Վանի հետ։ Արևմտյան կողմում բարձրանում է Բյուրակնը, որտեղ մի ընդհանուր ակունքից, միմյանցից ոչ ավելի քան 500 մ հեռավորության վրա, սկիզբ են առնում Հայոց պատմության մեջ հռչակված երկու մեծ գետերը. Արաքսը հոսում է դեպի հյուսիս, ապա՝ արևելք, իսկ Արածանին՝ հարավ և արևմուտք։
Պատերազմ էմու ջայլամների հետ
Նախապատմություն
Առաջին համաշխարհային պատերազմից հետո՝ Ավստրալիայի նախկին զինծառայողների մի մեծ խումբ տեղափոխվեցին Արևմտյան Ավստրալիա՝ հողագործությամբ զբաղվելու։ Հաճախ նրանք նախընտրում էին հեռավոր տարածքներ՝ հիմնելու այնտեղ ագարակներ ու սկսելու ցորենի աճեցումը։ 1929 թվականի Մեծ ճգնաժամի սկզբնավորման ժամանակաշրջանում Ավստրալիայի կառավարությունը առաջարկեց մեծացնել ցորենի հողատարածքները՝ խոստանալով տրամադրել դրամական աջակցություն, որը, սակայն, չարվեց։ Չնայած խոստացված օջանդակությանը՝ ցնորենի գինը շարունակում էր ընկնել, իսկ 1932 թվականի հոկտեմբերի արդեն դարձավ սուր հարց. ֆերմերները սկսում էին բերքահավաքը՝ միաժամանակ սպառնալով՝ կհրաժարվեն մատակարարել ցորեն ։
Խնուսի գավառակ
Աշխարհագրություն
Գեղեցիկ է Խնուսի գավառի բնությունը, հողը՝ բերրի, ջրերը՝ առատ, օդը՝ վճիտ։ Գավառը վաղուց ի վեր հռչակված էր սառնորակ աղբյուրներով, ալպյան մարգագետիններով, սարալանջերին սփռված հոտերով ու երամակներով։ Հյուսիս-արևմուտքից դեպի հարավ-արևելք տարածքով մեկ հոսում է Խնուս գետը։ Հայտնի էր նաև «Խնուսի Նեղոսը»՝ ստորերկրյա այն գետը, որ հորդառատ երկրի երես դուրս գալով Խըռթ գյուղի մոտերքը՝ կտրում էր Քառասուն Մանուկ սրբատեղ-ուխտատեղին, այնուհետև բաժանվում առուների՝ ոռոգելու համար գյուղական արոտավայրերը։
Պատերազմ էմու ջայլամների հետ
Նախապատմություն
Ֆերմերների առաջ կանգնած խնդիրները կրկնապատկվեցին, երբ այդ շրջան ներթափանցեց գրեթե 20000 էմու ջայլամ ։ Էմուները բազմացման շրջանից հետո պարբերաբար Ավստրալիայի կենտրոնական շրջաններից տեղափոխվում են դեպի ափամերձ շրջաններ։ Նկատի ունենալով Քամփիոնի և Վալգուլանի լավ հողատարածքներն ու ջրային պաշարները՝ ջայլամները որոշեցին հաստատվել այդտեղ։ Էմուները ուտում ու փչացնում էին բերքը, իսկ նրանցից հետո դարպասներին մնացած անցքերը այնքան մեծ էին, որ դրանից միջով կարող էին անցնել նապաստակներ՝ ավելի ծանրացնելով բերքի առանց այդ էլ ոչ կարգին վիճակը ։
Խնուսի գավառակ
Աշխարհագրություն
Բնական հարստություններից կան քարածուխ, պղինձ, արծաթ, նավթ, աղ, քար, հանքային ջրեր ու բուժիչ ցեխեր։
Պատերազմ էմու ջայլամների հետ
Նախապատմություն
Ֆերմերները հասցրին իրենց մտավախությունները այն մասին, որ թռչունները դատարկել ու շարունակում են դատարկել իրենց հողատարածքները, և սըր Ջորջ Փիրսի՝ պաշտպանության նախարարի մոտ ուղարկվեց նախկին զինվորներից կազմավորված պատգամավորություն։ Առաջին աշխարհամարտին մասնակցած զինվոր-հողագործները լավ գիտեին զենքով վարվելու ձևը և խնդրում էին օգտագործել այն՝ էմու ջայլամների դեմ։ Նախարարը համաձայնեց, սակայն մի պայմանով։ Այսպես, զենքը, որը պիտի օգտագործվի զինվորականների կողմից և նրանց ամբողջ տեղափոխության ծախսը պիտի հոգա Արևմտյան Ավստրալիայի կառավարությունը, այսինքն, ֆերմերները իրենք պիտի հոգան իրենց սննդի, զինամթերքի ծախսերը ։ Փիրսը աջակցում էր զինվորների մասնակցությունը այն պատճառով, որ թռչունների վրա կրակելը կրակելու լավ փորձ կարող է լինել, նաև հնարավոր է՝ Արևմտյան Ավստրալիայի ֆերմերները իրենց վրա գրավեին հանրությանը ։ Այս նպատակով հրավիրվել էր նաև Fox Movietone ընկերությունը՝ իրադարձությունը նկարահանելու համար ։
Խնուսի գավառակ
Պատմություն
Մինչև VIII դարը Խնուսի գավառի տարածքում իշխել են Մամիկոնյանները։ Այնուհետև այն հաջորդաբար տիրել են կայսիկները, Մրվանյանները, Խլաթի Շահ-ի-Արմենները, սելջուկները, մոնղոլները։
Պատերազմ էմու ջայլամների հետ
Պատերազմ
«Ռազմական գործողությունները» պիտի սկսվեին 1932 թվականի հոկտեմբերին ։ «Պատերազմը» ընթանալու էր մայոր Մերեդիտի ղեկավարությամբ. նա գլխավորում էր երկու զինվորների, որոնք զինված էին երկուական հրացաններով և 10000 փամփուշտով։ Սակայն այն հետաձգվեց տեղումների պատճառով։ Անձրևը կտրվեց 1932 թվականի նոյեմբերի 2-ին, և հենց այդ պահին զորքերը միացան ֆերմերներին՝ նրանց օգնելու համար, և, հոդվածներից մեկի հեղինակի կարծիքով, պիտի հավաքեին էմու ջայլամի 100 մորթի, որը կարող էր պետք գալ ավստրալիացի զինվորների համար գլխարկ կարելու գործում։ Քանի որ Փիրսը աջակցում էր այս պատերազմին, նրան հետագայում անվանեցին «Էմու ջայլամների պատերազմի նախարար» ։
Խնուսի գավառակ
Պատմություն
Հայաստանի 1555 թվականի, ապա 1839 թվականի բաժանմամբ այն ևս Արևմտյան Հայաստանի կազմում անցավ թուրքական տիրապետությանը։ XVII դարում ստեղծվեց Խնուսի սանջակ Էրզրումի վիլայեթի, իսկ XVIII դարում Խնուսի հյուքյումեթություն՝ Բայազետի Փաշայության կազմում։ XIX դարի 60-ական թթ. վերջերին, Թուրքիայի վարչական նոր բաժանմամբ, Խնուսի գավառը նորից մտավ Էրզրումի վիլայեթի մեջ։ Մինչև XIX դարի սկզբները Խնուսի գավառի, ինչպես Սասունի, Մուշի և հարևան մի շարք ուրիշ գավառների կախվածությունը Թուրքիայի կենտրոնական իշխանություններից շատ դեպքերում ձևական էր և հաճախ սահմանափակվում էր սոսկ որոշակի տուրքով, հայ գյուղացիները զինված էին և իրենք էին կռիվներ մղում քրդական հրոսակների դեմ՝ ձգտելով պահպանել իրենց կիսանկախ վիճակը։ Քրդական ցեղերը Խնուսի գավառում հաստատվել են հիմնականում թուրք-պարսկական պատերազմների ժամանակ։ Պարսկաստանի դեմ հանդես եկող քրդական բեկերին ու շեյխերին Թուրքիան հովանավորում էր՝ ուղղելով նրանց քոչերը դեպի կայսրության արևելյան վիլայեթների լեռնային արոտավայրերը։ Թուրք իշխանությունները նրանց միաժամանակ օգտագործում էին՝ ճնշելու հայերի ազատագրական պայքարը։
Պատերազմ էմու ջայլամների հետ
Առաջին հարձակում
Նոյեմբերի 2-ին զինվորները Քամփիոնում էին, որտեղ նկատվել էին մոտ 50 էմու ջայլլամներ։ Քանի որ փամփուշտները չէին հասնում նրանց, տեղացիները փորձում էին էմու ջայլամների երամը գցել շրջափակման մեջ, սակայն թռչունները բաժանվում էին փորքիկ խմբերի և այնպես էին վազում, որ նույնիսկ նրանց կպչելն անհնար էր։ Առաջին հրաձգությունը ոչ էֆֆեկտիվ էր, քանի որ նպատակակետը հեռու էր, իսկ երկրորդը հնարավորություն տվել սպանելու սպանելու որոշ քանակի թռչունների։ Ավելի ուշ այդ օրը հայտնաբերվեց ջայլամների ոչ մեծ երամ և, միգուց, մի քանի տասնյակ սատկած թռչուն։
Խնուսի գավառակ
Պատմություն
Խնուսի գավառն եղել է Թոնդրակյան շարժման բնօրրան։ Թոնդրակ գյուղի մերձակայքում կային քարե բազմաթիվ թոնիրներ, որից և, ըստ ենթադրության, ծագում է ինչպես բուն գյուղի, այնպես էլ աղանդի անունը։ Զեիրմե գյուղում մինչև 1915 թվականի եղեռնը կային թոնդրակյան հետնորդներ, որոնք գաղտնի, խուսափելով իշխանությունների և եկեղեցու հալածանքից, հետևում էին նախնիների աղանդին։ Նրանք պահպանում էին հեռավոր նախորդներից փոխանցվող «Բանալի ճշմարտության» Ավետարանը՝ գրված 985 թվականին։ Որոշ տվյալներով, այդ Ավետարանը եղեռնի ժամանակ նրանք թաղել են իրենց հայրենի հողում՝ հույս ունենալով, որ ողջ կմնան և կվերադառնան նախնիների հողը։ «Բանալի ճշմարտության» մի ուրիշ օրինակ հայտնաբերել է Ֆ. Կոնիբերը Էջմիածնի ձեռագրերում։
Պատերազմ էմու ջայլամների հետ
Առաջին հարձակում
Հաջորդ կարևոր իրադարձությունը տեղի ունեցավ նոյեմբերի 4-ին։ Մերեդիտը շրջափակում ստեղծեց մոտակա պարսպի մոտ, և մոտ 1000 էմու ջայլամ սկսեցին նկատվել այդ ուղղությունից։ Այդ անգամ կրակողները սպասեցին, որ թռչունները մոտենան մինչ կրակի բացելը։ Գնդացիրը փչացավ 12-րդ ջայլամին սպանելուց հետո, իսկ մնացածը փախան։ Այդ օրը այլևս ոչ մի թռչուն չնկատվեց։
Խնուսի գավառակ
Պատմություն
Խնուսի գավառի բնակչությունը գործուն մասնակցություն է բերել հայ ազգային-ազատագրական շարժմանը՝ մաքառելով թուրք բռնապետության դեմ։ Իր աշխարհագրական դիրքով գավառը եղել է կապող օղակ Կովկասի և Տարոն-Սասունի միջև։
Պատերազմ էմու ջայլամների հետ
Առաջին հարձակում
Հաջորդ օրերին Մերեդիտը որոշեց շարժվել դեպի հարավ, որտեղ թռչունները «թվում էր՝ բավականին հնազանդ էին»։ Փուլերից մեկի ժամանակ Մերեդիտը հասավ այնքան հեռու, որ գնացիրներից մեկը տեղադրեց բեռնատարի վրա, որը, իհարկե, հնարավորություն չուներ արագ ընթանալու թռչունների հետևից, իսկ ընթացքը այնքան կոպիտ էր, որ կրակողը չէր կարողանում կրակել։ Նոյեմբերի 8-ին՝ առաջին «մարտից» վեց օր անց, արդեն ծախսվել էր 2500 փամփուշտ։ Սպանված թռչունների քանակն անհատ է. մի աղբյուրում հաղորդվում է 50 թռչունի ոչնչացման մասին, մյուսում՝ 200-500 սահմանն ընկած ինչ-որ թվի։ Մերեդիտը պաշտոնական հաշվետվությունը փաստում է, որ, անկախ ամեն ինչից, իր մարդիկ կորուստ չեն կրել։
Խնուսի գավառակ
Պատմություն
Ողջ գավառից հաջողվել է փրկվել միայն 128 հայի ։
Բնակչություն
Ըստ Ալ,. Երիցյանի 1880 թվականի դրությամբ գավառակն ուներ 171 գյուղ, որից 139-ը քրդաբնակ, 11 հայաբնակ, 2-ը՝ թուրքաբնակ, իսկ 19-ը՝ խառը բնակչությամբ։ Գյուղերի բնակչության ընդհանուր թիվը կազմում էր 22 518 մարդ, որից 13 382-ը քուրդ, 8552-ը՝ հայ, 584-ը՝ թուրք։
Պատերազմ էմու ջայլամների հետ
Երկրորդ հարձակում
Զինվորականների հեռանալուց հետո էմու ջայլամների հարձակումը ցորենի արտերի վրա շարունակվում էր։ Ֆերմերները կրկին օգնություն խնդրեցին։ Արևմտյան Ավստրալիայի պրեմիեր մինիստրը՝ Ջեյմս Միչելը, թարմացրեց զինվորական ուժերը։ Բայցի դրանից, օպերացիայի ղեկավարի զեկույսը վկայում էր, որ օպերացիայի սկզբում սպանվել է շուրջ 300 էմու։
Խնուսի գավառակ
Բնակչություն
Ըստ Վ. Քինեի 1891 թ.-ին Խնուսն ուներ 26 967 բնակիչ, որից 16 764 մուսուլման, 10 073 հայ և 148 այլազգի։
Ըստ Ե. Մելիքյանի 1914 թ.-ին Խնուսն ուներ 336 գյուղ, որից 35 - 38 հայաբնակ։ Նախկին հայկական բնակատեղիները զբաղեցնող քրդական գյուղերը, որ տեղաբաշխված էին գլխավորապես լեռնային մասերում, փոքր էին, շատ դեպքերում ունեին միայն 5 - 6 տուն։ Հայերի թիվը գավառում 1914 թվականին 25.000 էր։
Պատերազմ էմու ջայլամների հետ
Երկրորդ հարձակում
1932 թվականի նոյեմբերի 13-ին սկսված «մարտում» զինվորականները հասան բավականին տեսանելի հաջողության՝ սպանելով ուղիղ 40 էմու ջայլամ։ Երրորդ օրը ավելի քիչ հաջողակ էր, բայց մինչև դեկտեմբերի 2-ը մեկ շաբաթում նրանք ոչնչացրեցին գրեթե 100 էմու։ Մերեդիտը իր զեկույցում հաստատում էր, որ 9860 գնդակից սպանվել է 986 էմու։ Բացի այդ, Մերեդիտը փաստում էր, որ 2500 վիրավոր թռչուն սատկել է այն վերքերից, որոնք իրենց փամփուշտներն են հասցրել։
Խնուսի գավառակ
Տնտեսություն
Բնակչությունն զբաղվում էր երկրագործությամբ (մշակում էին ցորեն՝ գարնանացան և աշնանացան, գարի, կորեկ, կտավատ), անասնապահությամբ, թռչնաբուծությամբ, այգեգործությամբ, մեղվաբուծությամբ, ձկնորսությամբ։ Տարածված էր արհեստագործությունը։ Լայն համբավ ունեին Խնուսի պանիրը և «Նախշ է ֆարո» հորջորջված զարդանախշով գորգերը։ Ներկը պատրաստում էին ծաղիկներից ու բուսարմատներից։ Գերգերի գույները վառ էին և չէին խունանում։
Պատերազմ էմու ջայլամների հետ
Հետևանք
Էմու ջայլամների մասսայակն ոչնչացումը չլուծեց այդ խնդիրը։ Շրջանի ֆերմերները 1934, 1943 և 1948 թվականներին կրկին ռազմական օժանդակության կարիք ունեին, սակայն կառավարությունը մերժեց նրանք։ Դրա հետ մեկտեղ ակտիվացվեց էմու ջայլամների ինքնուրույն ոչնչացումը խրախուսումով, որը առաջ էր եկել դեռևս 1923 թվականին և խրախուսվել քառասունականներին։ Այն բավականին էֆֆեկտիվ էր. 1934 թվականին վեց ամսում տրվեց ավելի քան 57 034 խրախուսում։
Արտաքին հղումներ
Կատեգորիա:Ավստրալիայի գյուղատնտեսություն
Խնուսի գավառակ
Օգտակար հանածոներ
Խնուսում կա քարածքխի, պղնձի, արծաթի, նավթի աղի և շինարարական քարերի հանքեր։ Կան նաև հանքային ջրեր։
Մշակույթ
Խնուսի գավառում կրթական գործը առաջադիմել էր հատկապես XIX դարի 70 - 80-ական թթ. սկսած։ 1914 թվականին այնտեղ գործում էին բազմաթիվ վարժարաններ, Խնուս Բերդում՝ Խաշխաշյան, Ս. Գևորգյան, Միացյալ ընկերության և ամերիկյան միսիոներաց, Աղճամելիքում և Գովանտուկում՝ Ներսեսյան, Արոսում՝ Խորենյան, Ղարաչոբանում՝ Ս. Ղևոնդյան, Գոպալում, Խալիլչաուշում, Խոզլիում, Զեիրմեում և Քաղքիկում՝ ազգային, Ենիքեոյում՝ Դիմաքսյան, Հարամիկում՝ Ս. Սահակյան, Շապատինում՝ Արամյան։ Վարժարաններ կային նաև հայաբնակ մյուս գյուղերում։ Տեղեկություններ են պահպանվել Մամիկոնյան ընկերության (հիմնվել է 1878 - 1880) և Երիտասարդական միության (հիմնվել է 1910) մշակութային կազմակերպությունների մասին։ Նյութական մշակույթի հռչակված հուշարձաններ էին Խնուսի բերդը, Բորժի Մասուր, Թուխ Մանուկ, Նորելածին վանքերը։ Հայաբնակ բոլոր գյուղերն ունեին քարակերտ եկեղեցիներ։ Նշանավոր էին Գոպալ, Խալիլչաուշ, Խնուս բերդ, Խոզլի, Հարամիկ, Բուռնազ, Մայլու Ավետարանները։
Պատմամշակութային կառույցներ
Խնուսն ուներ մի քանի հին բերդեր, որոնցից նշանավորը Խնուսի բերդն էր։ Նշանավոր վանքերից էին Մժնկերտի ս Կարապետ, Բորժի Մասուր, Թուխ Մանուկ և Նորելածի վանքերը ։
Վարչական բաժանում
Խնուսը բաժանված էր 5 շրջանի, որոնք հայտնի էին նոր և հին անուններով. Խնուս - Հարք, Շուշար - Վարաժնունիք, Թագման կամ Թարգման-Մարդաղի կամ Մանանաղի, Խարայազի-Դասնավուրք, Կեոքսու - Տվարածատափ։
Գրականություն
Կատեգորիա:Էրզրումի նահանգ Կատեգորիա:Արևմտյան Հայաստանի գավառներ
Կարվաս
Կարվաս, գյուղ Արևմտյան Հայաստանում, Դիարբեքիրի վիլայեթի Լճեի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Ստարի Ակբուլյակ
Ստարի Ակբուլյակ (Старый Акбуляк, Иҫке Аҡбүләк), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 560 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Սինխրոցիկլոտրոն
Սինխրոցիկլոտրոն (սինխրոցիկլոտրոն, հուն, κύκλος-շրջան, օղակ և էլեկտրոն), ֆազատրոն, մինչև 1 ԳԵՎ էներգիայով պրոտոնների, դեյտոնների ու մասնիկների ցիկլային ռեզոնանսային արագացուցիչ։ Էներգիայի այն սահմանափակումը, որը բնորոշ է ցիկլատրոնին, սինխրոցիկլոտրոնում հաղթահարվում է արագացվող մասնիկի զանգվածի աճին համեմատական արագացնող լարման հաճախականությունը փոփոխելու միջոցով։ Դրա շնորհիվ մասնիկի և արագացնող լարման փուլերը արագացման ամբողջ ցիկլի ընթացքում մոտավորապես համընկնում են։ Մի աշխատանքի իմպուլսային բնույթի պատճառով արագացվող մասնիկների թիվն էապես փոքրանում է, քանի որ ցիկլի ընթացքում կարող են արագացվել միայն այն մասնիկները, որոնք ցիկլի սկզբնական շրջանում բավարարում են արագացման ռեժիմում ընդգրկվելու պայմաններին։ Արագացվող մասնիկների միջին հոսանքը չի գերազանցում 1 մկա։ Սինխրոցիկլոտրոնում ցիկլերի կրկնման հաճախականությունը որոշվում է մի կարևոր տեխնիկական սահմանափակումով՝ արագացնող համակարգի ռեզոնանսային հաճախականության խոր վերահամալարման անհրաժեշտությամբ։ Աշխարհի խոշորագույն սինխրոցիկլոտրոններից մեկը՝ 680 Մէվ էներգիայով, գտնվում է Դուբնայում, Միջուկային հետազոտությունների միացյալ համալսարանում (Ռուսաստան)։
Կատեգորիա:Մասնիկների արագացուցիչներ
Ալմիր Ագանսպախիչ
Ալմիր Ագանսպախիչ (Almir Aganspahić, ), բոսնիացի ֆուտբոլիստ։ «Սարաևոյի» մինչև 17 տարեկանների հավաքականի հարձակվող։
Կարիերա
Կարիերան սկսել է Սարաևոյի «Օլիմպիկի» պատանեկական թիմում։ 2013 թվականի մարտի 11-ին տեղափոխվել է «Սարաևո»։ Նոր ակումբի կազմում նորամուտը նշել է երկու ամիս անց՝ մայիսի 18-ին պրեմիեր լիգայի շրջանակներում կայացած «Զրինսկիի» դեմ խաղում ։ Հուլիսին խաղացել է 1 խաղ և որակավորվել է Եվրոպայի լիգայի համար։
2012 թվականին խաղացել է մի քանի խաղ Բոսնիա և Հերցեգովինայի մինչև 17 տարեկանների հավաքականում՝ Եվրոպայի առաջնության նախընտրական փուլում։
Արտաքին հղումներ
Կատեգորիա:Ֆուտբոլի հարձակվողներ
Էբբի Քորնիշ
Կենսագրություն
Էբբի Քորնիշը ծնվել է 1982 թվականի օգոստոսի 7-ին Ավստրալիայի Նոր Հարավային Ուելս նահանգի Լոքինվար քաղաքում։ Մանկությունն անցկացրել է Հանթե Վելլի քաղաքում՝ իր ծնողների ֆերմայում, երեք եղբայրների և կրտսեր քրոջ հետ։ Տասներեք տարեկանում դարձել է ֆոտոմոդել, իսկ տասնհինգում սկսել է նկարահանվել կինոյում։
1997-1999 թվականներին Էբբի Քորնիշը նկարահանվել է «Վայրի կողմ» սերիալի 7 էպիզոդներում։ 2001 թվականին կատարել է գլխավոր դեր «Outriders» սերիալում։ Ճանաչման է արժանացել «Քենդի», «Լավ տարի», «Պայծառ աստղ», «ԱնսահմանW, «Արգելված հնարք», «ՄԵՆՔ։ Հավատում ենք սիրուն», «Ռոբոկոպ» ֆիլմերում կատարած դերերի շնորհիվ ։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ Կատեգորիա:Ավստրալիացի մոդելներ
Անշահախնդիր սիրո արահետով (ֆիլմ)
«Անշահախնդիր սիրո արահետով» (Тропой бескорыстной любви), խորհրդային մանկական ֆիլմ՝ նկարահանված 1971 թվականին։ Ֆիլմի ռեժիսորն է Աղասի Բաբայանը ։ Առաջին եռապատում ֆիլմն է ձեռնասուն լուսանի մասին, որի անունն էր Կունակ։ Սյուժեի հիմքում ընկած է Վիտալի Բիանկիի պատմվածքը։
Սյուժե
Էգ լուսանը փորձելով պաշտպանել իր ձագերին հարձակվող արջից, մահանում է անհավասար պայքարից։ Փոքրիկ անհասկացող լուսանի ձագին իր մոտ է վերցնում անտառապահ Միխալիչը։ Վերջինս ձագին բերում է իր տուն, կերակրում է ու անվանում «Կունակ»։ Ձագուկը սկսում է հետազոտել անտառապահի տունը, իսկ հետո նաև շրջակայքն ու անտառը։ Նա ծանոթանում և ընկերանում է տիրոջ շան հետ։ Անցնում է մեկ տարի։ Լուրը, որ անտառապահի տանը ապրում է լուսան, տարածվում է ամբողջ տարածաշրջանում։ Միխալիչին առաջարկում են մեծ գումարներ, սական «բարեկամներին չեն վաճառում»։
Օրերից մի օր Միխալիչին հաջողվում է անտառում բռնել որսագողերի վտանգավոր մի խմբավորման։ Նրանցից մեկին տեղափոխում են մեկ տարով բանտախուց։ Վերջինս որոշում է կայացնում, որ բանտից ազատվելուց հետո, պետք է վրեժ լուծի սկզբունքային անտառապահից։ Հանցագործներին հաջողվում է մուտք գործել անտառապահի մոտ և առևանգել Կունակին։ Այդ որսագողերի խումբը հազվագյուտ կենդանիներին վաճառում էր կրկեսին։ Միխալիչին, ով կարոտում էր իր սիրելի լուսանին, ընկերները հայտնում են, որ Կունակին տեսել են քաղաքում։
Լրացուցիչ տեղեկություններ
Ֆիլմի մյուս սերիաներն են՝ Բոլոր ֆիլմերը նվիրված են Վիտալի Բիանկիի հիշատակին։
Արտաքին հղումներ
Կատեգորիա:1971 ֆիլմեր Կատեգորիա:Խորհրդային ֆիլմեր Կատեգորիա:Մանկական ֆիլմեր Կատեգորիա:Ֆիլմեր կենդանիների մասին Կատեգորիա:Ռուսերեն ֆիլմեր Կատեգորիա:Աղասի Բաբայանի ֆիլմեր
Ստակկատո
Կատեգորիա:Երաժշտական եզրույթներ
Շաքերչուրեկ
Շաքերչուրեկ ( şəkərçörəyi, şəkər՝ շաքար, çörəyi՝ հաց), ադրբեջանական և հայկական արևելյան քաղցրավենիք՝ շրջանաձև և ուռուցիք թխվացքաբլիթների տեսքով, որոնց մակերեսին կան ճաքեր։ Ունի սպիտակ գույն։ Վերջում ավելացնում են շաքարի փոշի։ Խոնավությունը 5% է։
Հայաստանում շաքերչուրեկին անվանում են «շաքարած»։ Շաքերչուրեկը ԽՍՀՄ-ում պատրաստում էին արդյունաբերական տարբերակով։ Ապրանքի անվանումը հիշատակվել է ԳՈՍՏ Ռ 50228-92-ում ։
Շաքերի այլ տեսակներ՝
Պատրաստման եղանակ
Հալած կարագը (4-ից 5°C ջերմաստիճանով) հունցում են 15-ից 20 րոպե մինչև էլաստիկ դառնալը։ Փոքր չափաբաժիններով ավելացնում են ձվեր, վանիլին, շաքարի փոշի, ալյուր և հունցում են խմորը 5-ից 10 րոպե։ Խմորի ջերմաստիճանը պետք է լինի 10-ից 12 °C։ 75 գրամ խմորից ձևավորում են գնդիկներ և թխում 25-ից 30 րոպե 180-ից 200 °C ջերմաստիճանում։ Պատրաստի թխվածքաբլիթների վրա ավելացնում են շաքարի փոշի։
Գրականություն
Կատեգորիա:Թխվածքաբլիթներ Կատեգորիա:Ադրբեջանական խոհանոց Կատեգորիա:Հայկական խոհանոց
Տուգանիցի
Տուգանիցի (Туганицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 111 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Սենտ Իմեր
Սենտ Իմեր (Saint-Hymer), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 692 մարդ, բնակչության խտությունը` 56.17 մարդ/կմ²։ Բնակավայրը զբաղեցնում է 12.32 կմ² տարածք։
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 449 աշխատունակ (15-64 տարեկան) բնակիչ, որոնցից ակտիվ էին 323-ը, իսկ ոչ ակտիվները` 126։ Ակտիվության ցուցանիշը կազմում է 71,9 %։ 323 աշխատունակ մարդկանցից աշխատել է 300 անձ (158 տղամարդ և 142 կին)։ Գործազուրկ են եղել 23 անձ (9 տղամարդ և 14 կին)։ 126 անաշխատունակներից 37-ը եղել են աշակերտներ կամ ուսանողներ, 54-ը` թոշակառուներ, իսկ 35-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեկնութիւն Եսայեայ (2857, Գևորգ Սկևռացի)
Մեկնութիւն Եսայեայ (2857), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2857 թվի տակ։ Ձեռագիրը գրվել է 18-րդ դարում (1766 թվականից հետո)։ Գրված է թղթի վրա, որը ունի 27x19,3 չափս։ Ձեռագիրը կազմված է 106 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ՝ 2բ ։
Ծանոթագրություններ
Կատեգորիա:Մատենադարանի ձեռագրեր
Ճահուկի բերդ
Ճահուկ, հին բերդ պատմական Մեծ Հայքի Ճահուկ գավառում, ներկայիս Ադրբեջանական Հանրապետության Բաբեկի շրջանի Ճահուկ (Ջահրի) գյուղից 6-7 կմ հյուսիս-արևմուտք, հատած բուրգի ձև ունեցող բարձրագագաթ լեռան վրա ։
Պատմություն
Ճահուկ բերդը կառուցվել է մ.թ.ա. 11-9-րդ դարերում։ Հայտնի է, որ մ.թ.ա. 9-8-րդ դարերում և հետագա շրջաններում բերդը վերակառուցվել է։ Միջնաբերդը գտնվում է լեռնագագաթի հարմարավետ վայրում։ Պարիսպները քարաշեն են, այժմ ավերված են։ Համալիրի ավերակները գտնվում են միջնաբերդի շուրջը, պարիսպների մոտ և մերձակայքում ։
Ծանոթագրություններ
Կատեգորիա:Նախիջևանի Ինքնավար Հանրապետության բերդեր և ամրոցներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Մադմաս (Յարենգայի վտակ)
Մադմաս  (Мадмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յարենգայ գետի աջ ափին՝ 67 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նադեժդովկա (գյուղ, Բրատսկոեի շրջան)
Նադեժդովկա (Надеждівка), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1872 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1872 թվականին հիմնադրված բնակավայրեր
Մարկ Կոսվեն
Կատեգորիա:Ռուս պատմաբաններ Կատեգորիա:Պատմական գիտությունների դոկտորներ Կատեգորիա:Մոսկվա քաղաքում մահացածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կովկասագետներ Կատեգորիա:Խորհրդային ազգագրագետներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Խորհրդային պատմաբաններ
Ստարի Ամանակ
Ստարի Ամանակ (Старый Аманак), գյուղ Ռուսաստանի Սամարայի մարզի Պոխվիստնևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Պոխվիստնևսկի շրջանի բնակավայրեր
Գազ լճային
Գազ լճային, բակլազգիների ընտանիքի, գազ ցեղի բույս։
Նկարագրություն
Թուփ է, մինչև 45 սմ բարձրությամբ։ Տերևները կենտ-փետրաձև են, կազմված 5-6 զույգ նեղ էլիպսաձև, սրածայր տերևիկներից, որոնց երկարությունը 0,5—1 սմ է։ Տերևակիցները մերկ են, թարթիչաեզր, ներքևինները լայն ձվաձև, վերևինները երկարավուն ձվաձև։ Առագաստի թիթեղը բամբիռանման է, զգալիորեն երկար թևիկներով, կլորավուն գագաթով ։
Ծանոթագրություններ
Կատեգորիա:Բակլազգիներ
Սպառողական ծախսեր
Սպառողական ծախսեր, սպառում կամ սպառողական ծախսերի, ապրանքների և ծառայությունների ձեռքբերում՝ առանձին անձանց կամ ընտանիքների կողմից։ Սա համախառն պահանջարկի մակրոտնտեսական մակարդակով ամենամեծ մասն է։ Գոյություն ունեն սպառողական ծախսերի երկու բաղադրիչ՝ պլանավորված սպառումը (որը կախված է եկամտի մակարդակից) և ինքնավար սպառումը (որը կախված չէ)։
Հարկեր
Հարկերը տնտեսության կարգավորման գործիք են։ Կառավարության կողմից մշակված հարկային քաղաքականությունը ազդում է սպառողների խմբերի, մաքուր սպառողական ծախսերի և սպառողների վստահության վրա։ Տնտեսագետներն ակնկալում են, որ հարկային մանիպուլյացիաները կավելացնեն կամ կնվազեցնեն սպառողական ծախսերը, թեև կոնկրետ մանիպուլյացիաների ճշգրիտ ազդեցությունը հաճախ վեճերի առարկա է։
Որպես հարկային մանիպուլյացիայի խթանիչ, սպառողական ծախսերի ճնշման հիմքում ընկած է Համախառն Ներքին Արդյունքի (ՀՆԱ) հավասարումը։ Հավասարումը ունի ՀՆԱ-ի տեսակ = C + i + G + NX, որտեղ C-մասնավոր սպառումը, i-մասնավոր ներդրումները, G-կառավարությունը, իսկ NX-զուտ արտահանումը մինուս ներմուծումը։ Պետական ծախսերի ավելացումը ստեղծում է պահանջարկ և տնտեսական աճ։ Սակայն պետական ծախսերի ավելացումը հանգեցնում է հարկերի կամ դեֆիցիտի ծախսերի ավելացմանը։ Սա ստեղծում է պոտենցիալ բացասական ազդեցություն մասնավոր սպառման, ներդրումների և / կամ առևտրային հաշվեկշռի դեպքում ։
Սպառողական տրամադրություն
Սպառողական տրամադրությունները՝ ընդհանուր վերաբերմունքը տնտեսության և ֆինանսական շուկաների նկատմամբ, հանդիսանում են հզոր բաղադրիչ սպառողական ծախսերի համար։ Տրամադրությունները տնտեսության մեջ տատանումներ առաջացնելու հզոր ունակություն ունեն, քանի որ, եթե սպառողի վերաբերմունքը տնտեսության վիճակի նկատմամբ վատ է, ապա նա դժկամությամբ կծախսի։ Այդ պատճառով տրամադրությունները տնտեսության հզոր նախերգանք են, քանի որ երբ մարդիկ հավատում են տնտեսությանը կամ այն բանին, որ իրենց կարծիքով, շուտով տեղի կունենա, նրանք կծախսեն և ներդրումներ կկատարեն վստահության մեջ։ Այնուամենայնիվ, տրամադրությունները միշտ չէ, որ ազդում են որոշ մարդկանց սովորությունների վրա, ինչպես ուրիշների վրա։ Օրինակ, որոշ տնային տնտեսություններ խստորեն նվազեցրել են իրենց ծախսերը իրենց եկամուտներից, այնպես որ նրանց եկամուտը գրեթե հավասար է դրանց սպառմանը (ներառյալ խնայողությունները)։ Մյուսները ապավինել են իրենց զգացմունքների թելադրանքով, թե ինչպես են նրանք ծախսում են իրենց եկամուտները և այլն։
Պետական տնտեսական խթանում
Տնտեսական դժվարությունների կամ անորոշության ժամանակ կառավարությունը հաճախ փորձում է այս խնդիրը լուծել տնտեսական խթանների բաշխման միջոցով, հաճախ զեղչերի կամ կտրոնների տեսքով։ Սակայն նախկինում նման մեթոդները ձախողվել են մի քանի պատճառներով։ Ինչպես ավելի վաղ հայտարարել է, ժամանակավոր ֆինանսական հետաձգումը հազվադեպ է բերում հաջողության, քանի որ մարդիկ չեն սիրում արագ փոխել իրենց սովորույթները՝ ծախսերի դեպքում։ Բացի այդ, մարդիկ շատ դեպքերում խելացի են գտնվում և հասկանում են, որ տնտեսական խթանների փաթեթները պայմանավորված են տնտեսական անկումներով, և, հետևաբար, նրանք ավելի դժկամությամբ են ծախսում դրանք։ Փոխարենը, նրանք ներդրումներ են կատարում խնայողությունների հաշվին, որոնք կարող են նաև օգնել, խթանել տնտեսության զարգացմանը։ Ներդնելով գումար խնայողություններին, բանկերը ստանում են շահույթ և կարողանում են նվազեցնել տոկոսադրույքները, որոնք այնուհետև դրդում են ուրիշներին խնայել ավելի քիչ և նպաստել ապագա ծախսերի քչացմանը։
Վառելիք
Երբ վառելիքի մատակարարումը խախտվում է, վառելիքի վրա հիմնված ապրանքների պահանջարկը, ինչպիսիք են մեքենաները, կարող է նվազել։ Էներգակիրների մատակարարման խափանումները անորոշություն են առաջացնում այդ մատակարարումների առկայության և առաջիկա գների նկատմամբ։ Հաճախ սպառողները չեն գնել էներգետիկ անկախ արտադրանք, քանի դեռ համոզված չեն, որ վառելիքը հասանելի կլինի արտադրանքի օգտագործման համար։
Վառելիքի գների բարձրացումը չի հանգեցնում պահանջարկի նվազման, քանի որ այն էլաստիկ չէ։ Ավելի շուտ, մեծ մասը եկամտի ծախսվում է վառելիքի, իսկ ավելի քիչ մասը ՝գնման այլ ապրանքների։ Սա հանգեցնում է սպառողական ծախսերի ընդհանուր անկման։
Միացյալ Նահանգներ
1929 թվականին սպառողական ծախսերը կազմում էին ազգային տնտեսության 75% -ը։ Այդ ցուցանիշը 1932 թվականին աճել է մինչև 83 տոկոս, երբ կրճատվել են բիզնեսի ծախսերը։ Երկրորդ համաշխարհային պատերազմի ժամանակ սպառողական ծախսերը նվազել են մոտ 50 տոկոսով՝ կառավարության մեծ ծախսերի և սպառողական ապրանքների պակասի պատճառով։ ԱՄՆ-ում սպառողական ծախսերն աճել են 1960 թվականին՝ ՀՆԱ-ի 62 տոկոսից, որտեղ դրանք մնացել են մինչև 1981 թվականը, և այդ ժամանակից ի վեր 2013 թվականին աճել են մինչև 71 տոկոս ։
Միացյալ Նահանգներում սպառողական ծախսերի տվյալները հրապարակել է տնտեսական վերլուծության բյուրոյի, որը ներառում է երեք լայն, անձնական ծախսերի կատեգորիաներ ։
Ծանոթագրություններ
Կատեգորիա:Տնտեսություն
A Real Dead One
A Real Dead One, Iron Maiden խմբի համերգային ալբոմն է, որը թողարկվել է 1993 թվականին։
Արտաքին հղումներ
Կատեգորիա:1993 ալբոմներ Կատեգորիա:Համերգային ալբոմներ Կատեգորիա:Անգլալեզու ալբոմներ
Զուրաբյան
Զուրաբյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Պարսկերեն հիմքով ազգանուններ
Էլիոթ Ռիչարդսոն
Էլիոթ Ռիչարդսոն (Elliot Lee Richardson, ), ամերիկացի պետական գործիչ, պաշտպանության նախարար (1973) և ԱՄՆ առևտրի նախարար (1976-1977) ։
Կենսագրություն
Էլիոթ Ռիչարդսոնը ծնվել է 1920 թվականի հուլիսի 20-ին, Բոստոնում, Մասաչուսեթս։ Ավարտել է Հարվարդի համալսարանը բակալավրի աստիճանով։
Երկրորդ համաշխարհային պատերազմի մասնակից, ծառայությունն ավարտել է ավագ լեյտենանտի կոչումով։
1947 թվականին ավարտել է Հարվարդի համալսարանի իրավաբանական դպրոցը (Harvard Law School):
Պետական ծառայությունն սկսել է երկրորդ շրջանային վերաքննիչ դատարանի համակարգում, իսկ այնուհետև՝ ԱՄՆ բարձրագույն դատարանում։
1959-ից 1961 թվականներին եղել է Մասաչուսեթս նահանգի դատախազ։
1965-ից 1967 թվականներին եղել է Մասաչուսեթսի փոխնահանագապետ։
1967-ից 1969 թվականներին եղել է Մասաչուսեթս նահանգի գլխավոր դատախազ։
1969-ից 1970 թվականներին եղել է պետքարտուղարի տեղակալ։
1970-ից 1973 թվականներին եղել է ԱՄՆ առողջապահության, կրթության և սոցիալական ապահովության նախարար։
1973 թվականի մայիսից մինչև հոկտեմբերը զբաղեցրել է ԱՄՆ պետքարտուղարի պաշտոնը։
1975-ից 1976 թվականներին եղել է Մեծ Բրիտանիայի դեսպան։
1976-ից 1977 թվականներին զբաղեցրել է ԱՄՆ առևտրի նախարարի պաշտոնը։
1984 թվականին հանրապետական կուսակցությունից Մասաչուսեթս նահանգից առաջադրվել է ԱՄՆ սենատ, սակայն հաջողության չի հասել։
1980-ականներին վերջին և 1990-ականների սկզբին համագործակցել է մի շարք հայտնի ամերիկական իրավաբանական ընկերությունների հետ։
Էլիոթ Ռիչարդսոնը մահացել է 1999 թվականի դեկտեմբերի 31-ին, Բոստոնում՝ 79 տարեկան հասակում ։
Արտաքին հղումներ
Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Հարվարդի իրավունքի դպրոցի շրջանավարտներ Կատեգորիա:Ազատության նախագահական մեդալով պարգևատրվածներ Կատեգորիա:Հարվարդի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Ամերիկացի պետական գործիչներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի փաստաբաններ Կատեգորիա:Ամերիկացի իրավաբաններ Կատեգորիա:Ամերիկացի դիվանագետներ Կատեգորիա:Բրոնզե աստղի մեդալակիրներ (ԱՄՆ)
Չուրեկ (հաց)
Չորեկ (, հաց), Թուրքմենստանի, Ադրբեջանի, Հյուսիսային Կովկասի (հիմնականում Կաբարդա-Բալկարիա և Կարաչայ-Չերքեզիա) և Թուրքիայի անխաշ խմորից հացի բլիթների անվանում։ Պատրաստում են ցորենի, գարու կամ եգիպտացորենի ալյուրից, սովորաբար մոխրի մեջ։
Թուրքմենստանում չորեկը թխում են թոնրում։ Բացի սովորական չորեկը, թուրքմենները թխում են այլ տեսակներ ինչպիսին են էթլի-չորեկ (մսով չորեկ), յագլի-չորեկ (յուղոտ շերտավոր չորեկ) և կուլչե (կաթով խմորից չորեկ)։
Ադրբեջանական չորեկը գյուղական համայքում թխում են մի փոքր ուռուցիք կավի (սկզբնապես) կամ մետաղյա թիթեղի վրա (որին անվանում են սաջ), որը տեղադրված է օջախի վրա։ Չորեկները (և լավաշները) թխում են նաև թոնրում։ Չորեկ անունը ներառված է ադրբեջանական թխվածքաբլիթների շաքեր-չուրեկի անվան մեջ։
Գրականություն
Կատեգորիա:Ադրբեջանական խոհանոց Կատեգորիա:Կովկասյան խոհանոց Կատեգորիա:Թուրքական խոհանոց Կատեգորիա:Հացամթերք
Տահիր Դուրդիև
Տահիր Դուրդիև (Тахи́р Бяши́мович Дурды́ев, ), խորհրդային և ռուս դիվանագետ։ Արտակարգ և լիազոր դեսպան (1995 թվականի սեպտեմբերի 13) ։
Կենսագրություն
1959 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1974 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Տուգարյակ
Տուգարյակ (Тугаряк, Түгәрәк), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Սըրտիս թագուհի...
«Սըրտիս թագուհի...», Հովհաննես Թումանյանի բանաստեղծություններից՝ գրված 1892 թվականին ։
Պատմություն
Հովհաննես Թումանյանն այս բանաստեղծությունը գրել է 1892 թվականի հուլիսի 26-ին ։
Ինքնագիրը չի պահպանվել։
(6694) 1986 PF
(6694) , աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 4-ին INAS ծրագրի կողմից Պալոմարում ։
Սըրտիս թագուհի...
Պատմություն
Առաջին անգամ «Կարոտ» վերնագրով տպագրվել է 1893 թվականին լույս տեսած « Տարազ » շաբաթաթերթի № 7-ում (էջ 101), այնուհետև, առանց վերնագրի, Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուում (էջ 26 ), ապա՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 97)։